Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Signmark, kies vera nomo estas Marko Vuoriheimo [en], estas surdulo [eo] el Finnlando [eo], sed malgraŭ tio li ja scias kanti socikonscian hiphop-muzikon [eo]. Ĉu strange? Ne, ĉar li sentas la fortan bason de la kantoj kaj povas sekvi la ritmon.
#000005
Signmark volis kanti hiphopon kaj repon*, ne nur pro ĝia ritmo, sed ĉefe pro la ebleco paroli pri gravaj temoj per tiu muziko, ĉar hiphopo estas muzika ĝenro kun longa historio de socia kritiko.
#000006
[*La vorto repo (angle ‘rap’) rilatas al la tipo de ritma parolkantado de hiphopa muziko, aŭ sinonime kun hiphopo, al la speco de muziko mem].
#000007
Kiam Signmark rimarkis ke en diversaj partoj en la mondo (Usono, Sudafriko, ...) homoj postulis egalecon inter blankuloj kaj nigruloj, li tuj volis ankaŭ postuli egalecon por la surduloj per siaj kantoj. Tiucele li ankaŭ profesie disvolvis en kunlaboro kun aŭdanta partnero programon enfokusiĝante je edukado, televidprogramoj kaj muzikeldonejoj por konstrui ponton inter aŭdantoj kaj surduloj kaj kontraŭbatali antaŭjuĝojn [eo].
#000008
Kiel Signmark komunikas kun siaj spektantoj? Li uzas signolingvon [eo] kune kun parolata angla fare de signolingva interpretisto.
#000009
Unesko [eo] raportis pri Signmark, kiam li partoprenis en la 8-a Junulara Forumo de Unesko [en]. La fakto ke li povis kanti dum la 8-a Junulara Forumo de Unesko, estas simbolo de espero por gejunuloj el malplimultaj grupoj.
#000010
Signmark koncertis ankaŭ dum la ĝenerala asembleo de Unuiĝintaj Nacioj [eo] en Novjorko kaj ĉe la Konsilio pri Homaj Rajtoj ĉe Unuiĝintaj Nacioj [eo] en Ĝenevo por atentigi pri la rajtoj de handikapuloj. Entute li ĝis nun vojaĝis al pli ol 30 landoj. En 2009 li gajnis la premion “Outstanding Young Person of the World” (Elstara Mondjunulo). Singmark estas la unua surda repisto subskribinta diskokontrakton kun Warner Music.
#000011
Signmark estis unu el la artistoj kiuj partoprenis la duonfinalon por reprezenti Finnlandon en 2009 dum la eŭropa kantofestivalo “Eurosong” [eo].
#000012
La vivaj spektakloj de Signmark ĉiam estas dulingvaj: la kantoj estas prezentataj pere de internacia signolingvo aldone al parolata angla fare de interpretisto.
#000013
Jen video de Signmark en YouTube en kiu je la fino stariĝas jena demando al la publiko:
#000015
“Se vi konus gestlingvon ĉi tie, tiam mi ne bezonus interpretiston, ĉu? Do, ĉu mi estas handikapita aŭ ĉu mi nur apartenas al lingva minoritato?”
#000016
Li havas konton ĉe Facebook [en] kaj oficialan retejon [en].
#000017
Ĉu eblas revivigi “tatarismon” malgraŭ la identeca politiko de Rusio?
#000025
Aboni komentojn de ĉi tiu artikolo per retpoŝto
#000027
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000028